Predsjednik Republike Srpske Milorad Dodik opisao je osuđenog ratnog zločinca Zdravka Tolimira, koji je umro u zatvoru u Den Haagu, kao domoljuba, dodajući kako je njegova smrt "gubitak za cijeli srpski narod".

Nakon što je potvrđena vijest da je Tolimir, kojega je Međunarodni kazneni sud za bivšu Jugoslaviju (ICTY) pravomoćno osudio na doživotni zatvor zbog sudjelovanja u genocidu počinjenom nad Bošnjacima u Srebrenici 1995. godine, umro u noći s ponedjeljka na utorak u zatvoru u Den Haagu, Dodik je njegovoj obitelji uputio brzojav sućuti u kojemu je o osuđeniku govorio biranim riječima kao o kakvom heroju.

"Tolimir je kao domoljub i visoki vojni časnik dao veliki doprinos obrambeno-domovinskom ratu i ostat će u trajnom sjećanju narodu i vojsci RS. Ovo je veliki gubitak ne samo za obitelj nego i za sav srpski narod", poručio je Dodik u brzojavu.

>>Umro Zdravko Tolimir, Mladićeva desna ruka u Srebrenici

>>Zdravko Tolimir pravomoćno osuđen na doživotni zatvor